Zhantas/Cleaned-Kyrgyz_Wikipedia huggingface dataset:
Ботобай

Ботобай (1861–1944) – акын. Ал Кыргызстандын түштүк өрөөнүнө, Өзбекстандын көп жерине таанымал болгон. Орозаалы аттуу чоң акындын шакирти. Айрым кабарчылар Жунус атап, уруусун паракенде дешкен. Бирок, 1971-ж. акындын санатын айтып берген кабарчынын да Ботобай Жунус уулу аталышы кандайдыр бир чаташуу барбы деген ойго алып келет.
 
 
Ботобай 1861-ж. Өзбекстандын Кожо-Абад районуна караштуу Каныя-Бостон деген кыштакта кедейдин үй-бүлөсүндө туулган. Айрым маалыматтарга караганда, акын өмүрүнүн алгачкы кезеңинде Өзбекстандан чыккан корбашыларга ырчылык кылып жүрөт. Кийин иштин түпкүлүгүн түшүнүп, алардан четтеп, куугунтукка алынат. Б-дын көп жылдар бою оозго алынбай, чыг-лыгы иликтөөгө кирбей калышы да ушуга байланышкан. Антпесе ал деле өз мезгилинде көп жерлерди кыдырып, Өзбекстанда өткөн тойго атайылап чакыртып келише турган чоң акын болот. Өзүнө шакирт күтүп, ырчылыктын жөн-жайын үйрөткөн. Буга Сыдык Алайчиевдин чыгармачылык өмүр жолу ачык далил. Жашында ата-энеден жетим калган Сыдыктын акындык шыгы бардыгын бир тойдо байкап, ат мингизип, тон кийгизип, өзүнө шакирт кылып алып жүрөт. Төрт жыл өткөндөн кийин батасын берип, топко түшүрөт.

Ботобай 1936-ж. республиканын борборунда өткөн олимпиадага катышкан. 1937-ж. анын “Күлүк аттын сыны”, “Терме”, “Сүйүү”, “Ленин тууралуу ырлар” деген чыгармалары жазып алынган. Алар борбордун фондуна сакталууда. Ботобайдын чыгармаларынын элдик поэзия менен болгон карым-катышы, акындын ага таасирленүүсү, “Күлүк аттын сыны” аттуу ырынан ачык эле байкалат. Муну аттын сын-сыпатын берүүдө “семиргени сүмбөдөй”, кашка тиши кадоодой”, “кулун жүрүп тай болгон, кунанында шай болгон” сыяктуу эпостогу салттуу формулалардын колдонулушу айкындап турат.

Аягына чейин сыпаттап, санап айтуу улана берет. Ушундай ыкма менен өзүнүн ички сезимин, көңүл толгоосун билдирип, ыр мактоого жакындашып кетет. Түштүк акындарынын сүйүү темасындагы ырларында көбүнесе, түз мүнөздөмө берилип, ыр курулушунда түндүктө айтылышындагыдай өзгөчөлөнүп, же шарттуу түрдө киришүүнүн милдетин аткарган ыр саптары орун албайт. Ботобайдын сүйүү ырлары жогорку ойду ырастап турат.
 
Ботобайдын санаттары акындын чыгармачыл өнөрканасынын фольклордук жана салттуу ырчылар поэзиясынын нугунда калыптанган. Бирок, акындын санаттарында жогоркудай массалык ыр түрмөктөрүнүн орун алышы анын жекечилигин жокко чыгарбайт. Ал турмуштун ар тарабына ой жүгүртүп, оригиналдуу ыр түрмөктөрүн да ичине камтыйт.

Ботобай өзгөрүштөн кийин Совет өкмөтү, Ленин жөнүндө ырдап жүрсө да, бизге өтө чакан материал келип жетти. Революциядан кийин чыгарган ырларынын чама-чаркына караганда кантсе да анын чыгармачылыгынын гүлдөгөн мезгили көңтөрүштөн мурунку учур болгондугу көрүнөт. Акындын ырларын иликтөө иши 70-жылдан кийин гана колго алынгандыктан, материалдын чакандыгына байланыштуу чоң акын жөнүндө чоң сөз айтуу мүмкүн эмес.
 
 Колдонулган адабияттар 
Шериев Ж.. Муратов А. Адабият .Терминдердин түшүндүрмө сөздүгү.
Кыргыз энциклопедиясынын башкы редакциясы. Бишкек, 1994 - ISBN 5-89750-084-3
Категория:Маданият
Категория:Адабият
Биздин замандын кишилери

Биздин замандын кишилери – роман. Сыдыкбек уулу Түгөлбай чыгарманы 1943-ж. январь айында жаза баштап, айрым үзүндүлөрү согуш учурунда «Советтик Кыргызстан» газетасында жарык көргөн.
 
Толук бойдон 1948-ж. басылып, 1949-ж. СССР мамл. сыйлыгына татыктуу болгон. Романда Экинчи дүйнөлүк согуш учурундагы элдин мекенчилдиги, баскынчыларга каршы күрөшүүдөгү биримдиги, улуттар арасындагы ынтымак чагылдырылган. Чыгарманын сюжети бир эмес, бир топ каармандын тегерегинде өнүгөт. Бирок, бул каармандардын ар бири эсте калаарлык мүнөз касиеттерге эгедер. Чыгарма Ысык-Көл боюндагы бир колхоздун бейкут турмушун көрсөтүү менен башталат. Романдын композициясында бир багытта өнүккөн сюжет менен катар сюжеттен тышкары элементтер: портреттик мүнөздөмөлөр, каармандардын ой жүгүртүүлөрү, уламыштар, Мыскалдын коллективдештирүү жылдары жөнүндө эскерүүлөрү, Сергейдин согуш окуялары тууралуу аңгемелери, Чегирткенин мурдагы турмушу жөнүндө баян, пейзаждар кеңири орун ээлейт. 

Чыгармада кейипкерлердин кебете-кешпиринин, иш аракетинин көрсөтүлүшү ынанымдуу, пейзаждык сүрөттөр элестүү, айрым жерлерде кыйла жогорку чебердик менен жазылган. Мунун өзү Түгөлбайдын стилинде аналитикалык башталма күч алып, адам психологиясын көрсөтүү ыкмалары жана каражаттары байыгандыгын айгинелейт. Ошону менен бирге согуш окуялары көрсөтүлгөн эпизоддор анчалык ынанымдуу эмес, романдын “өндүрүштүк” мазмунуна анчалык шайкешпей турат. Романдын стилинде публицистиканын ыкмалары, о. эле фольклордук ыкмалар колдонулган учурлар бар. 

Романда Түгөлбай согуш жылдарындагы кыргыз айылында жашаган жөнөкөй адамдардын татаал тагдырын көрсөтүүнү максат кылган. “ Биздин замандын кишилери” романынын мазмунунда ал жаралган мезгилдеги коомдук-саясий жагдай өзүнүн изин калтырганын айта кетүү керек. Согуш шартына ылайык советтик идеология элди фашисттик баскынчыларга каршы күрөшкө мобилизациялоого бардык күчүн жумшап жаткан учурда Түгөлбай да эл турмушун ушул өңүттөн, б. а. душманды жеңиш үчүн жасаган эмгегин чагылтууга аракеттенген. Ушул аракетинде автор чыгармасында турмуш чындыгын көрсөтүү ачык эле концептуалдашуусуна, же болбосо бир беткей мүнөзгө өтүшүнө жол берген. Натыйжада өлкөнүн тарыхындагы бул кандуу согуш, ар бир адамдын тагдырына салган эбегейсиз мүшкүл, трагедия, ал мезгилдин курч карама-каршылыктары көмүскөдө кала берген.

 Колдонулган адабияттар 
Шериев Ж.. Муратов А. Адабият .Терминдердин түшүндүрмө сөздүгү.
Кыргыз энциклопедиясынын башкы редакциясы. Бишкек, 1994 - ISBN 5-89750-084-3

Категория:Маданият
Категория:Адабият
Категория:Китептер
Категория:Кыргызча китептер
Маданий өсүмдүк

right|thumb|300x300px|Жүзүм жаңы кезинде жээлет жана андан шире, шарап, меиз дайындалат.
Маданий өсүмдүктөр (агромаданияты) — айыл чарбада тамак-аш, даары-дармек, малга тойут даярдоодо же башка бир максатта адам өстүргөн өсүмдүктөр айтылат.

Өстүрүлүп Жаткан Өсүмдүктөрдүн Номенклатуралык Эл аралык Кодуна таянсак азыркы учурда маданий өсүмдүктөр үч категорияга бөлүнөт. Алар: түр, грекс (бир гана орхидея сымалдарга тийиштүү), жана топ..

Маданий өсүмдүктөр аргындоо (гибридтөө), ылгоо (селекциялоо), ген инженерия жолдору менен алынган. Жапайы өсүмдүктөрдү маданий өсүмдүкө айлантуу максатында изделип жатып, маданий өсүмдүктөрдү изилдөө, пайдалануу борборлору пайда болгон. Вавилов Н. И 1926—1939 жылдары чогулган билиминде жети маданий өсүмдүктөрдүн пайда болгон борборлорун тактап кеткен. Кооздук өсүмдүктөр түрүнөн айырмаланып, маданий өсүмдүктөрдүн табигый аймагы жок.

 Маданий өсүмдүктөрдүн классификациясы 
 Кооздук ( роза );
 Дан өсүмдүктөрү ( күрүч, буудай, жүгөрү);
 Буурчак (фасоль, соя);
 Крахмалдуулар (батата, картөшкө);
 Шекрлүүлөр (кант кызылча);
 Майлуулар (күн карама);
 Буулалулар;
 Бакчалыктар (дарбыз, коон);
 Жашылча-жемиштер (помидор, бадыраң, укроп);
 Мөмө-жемиш өсүмдүктөрү (ананас, кокос);
 Стимулдаштыруучу (чай, кофе, апийим).

 Сүрөттөр 

 Дан өсүмдүктөрү 
left|thumb|131x131px|Буудай баардык жылуу жай, жумшак кыштуу аймактарда эгилет.
right|thumb|135x135px|Күрүчтү жылуу, нымдуу климаты менен айырмаланган аймактарда өстүрүшөт, мисалы Кытайда
Талаа эгиндеринин эң маанилүүсү дан өсүмдүктөрү. Дүйнөнүн айдалган жерлердин 4/3 бөлүгүнө кара буудай, буудай, күрүч, жүгөрү, сулу, сорго жана таруу эгилген. Дээрлик бүтүндөй жер шарында буудайды эгишет, анткени ал күнүмдүк эң негизги азыгыбыз. Түшүмдүн бир азы, малга тойут болот. Күрүч да негизги дан азыгы, себиби көптөгөн Азия мамлекетеринин күнүмдүк тамак-ашында көп пайдаланылат. .

 Түшүм жыйноо 

Комбаин буудайды автоматтык түрдө кесип, элеп, сапырып сатыка даяр кылып берет. Атайын учтар аркылуу түрдүү өсүмдүктөрдү чогултса да болот анын ичинде соя, жүгөрү. Бирок, бир топ өнүкпөй калган жана өнүгүп келе жаткан мамлекетерде баарын же жарым ишти кол күчү менен ишке ашырат.

 Өсүмдүктөрдүн жапайы теги 

Бүтүндөй маданий өсүмдүктөрдүн түпкү теги жапайы өсүмдүктөр. Аргындаштыруу (селекция), атайын жер дайындоо, жер алмашыруу, башка климатка которуу жолдорунун натыйжасында өзгөчө мол түшүм бере башташкан. Кээ бир өсүмдүктөр абдан эле өзгөрүп, азыркы учурда түпкү тегин аныктоо өтө эле кыйынчылыкты жаратат. Айдоо аянтардын көбөйүүсү менен түшүмдү көбөйтүү максатында, жер семирткичтер пайдаланылып, инсектицид жана фунгицидтерди зыян курт-кумурска, чөптөр менен күрөшүүгө колдону башталган.
Жапайы өсүмдүктөрдү колго асыроо бир убакта, Эски жана Жаңы жерде бирдей биздин заманга чейин 7 — 8 миң жылдыкта башталган. Колго көндүрүү процесси беш континетте тең бирдей, бири-бирине байланышы жок өнүкөн. Албетте, бөтөнү жок, жергиликтүү өсүмдүктөрдөн башталган. 

 Тамыр азыктуулар 

Негизги маданий өсүмдүктүрдүн ичинен тамыр азыктуулар да чоң ролду ойнойт. Европада картөшкө көп эгилсе, Африкада - ямс жана маниока.

 f 

Категория:Ботаника
Маданий өсүмдүктөрдүн пайда болгон борборлору

upright|thumb|right|300px
Маданий өсүмдүктөрдүн пайда болгон борборлору — ар түрдүү маданий өсүмдүктөрдүн генетикалык, тарыхий борборлору. Биринчилик борбору (жапайы өсүмдүк адам колго көндүргөн) жана экинчилик борбору (жергиликтүү калк жапайы өсүмдүктү колго көндүрүп, андан башка жерге отургузулуп, аргындаштыруудан өткөндө айтылат) болуп экиге бөлүнөтмэкаш.

 Тарыхы 

Өсүмдүк чарбачылыгы, жапайы өсүмдүктөрдү колго асыроо бир убакта, Эски жана Жаңы жерде бирдей, биздин заманга чейин 7 — 8 миң жылдыкта башталган. Колго көндүрүү процесси беш континетте тең бирдей, бири-бирине байланышы жок өнүкөн. Албетте, бөтөнү жок, жергиликтүү өсүмдүктөрдөн (эндемикалык) башталган. 

Жөөбү, кайык мененби, адамдын өнүгүү жолунда көп аралыкты басып өтүү керек болгон. Себеби, адам өзүнүндө болгон тиккен кийим кечесин, буюмун, курал-жарагын өзүнө керектүү нерселерге айырмаштап оокат кылышкан. Ошолордун ичинде өсүмдүктөрдү да сатышкан. Өсүмдүктүктөрдүн тамыры, уругу көп чакырым аралыктарга, жаңы континет, материктерге таркаган. Кээ бир учурда өсүмдүктүн түпкү мекенин аныктоо көп кыйынчылыктарды жаратат. Маданий өсүмдүктөрдүн аймактары кеңейиши менен ботаникалык, географиялык, генетикалык пайда болуу аныкталган. Ар кайсы географиялык чөйрөдө колго көндүрүү, эволюциянын жөнөкөй мыйзам ченемдүүлүгү менен коштолгон. Алар; мутация, диплоид, интрогрессия жана табигый аргындоо.

 Маданий өсүмдүктөрдүн пайда болгон борборлорунун окуусу
2016 Кыргызстан футбол кубогу

2016 Кыргызстан футбол кубогу — Кыргызстандын башкы кубоктук футбол мелдешинин 25-жолу өткөрүлүшү. Мелдеште Топ-Лига, Биринчи лига жана Экинчи лиганын өкүлдөрү катышып, Бишкектик Дордой өлкө кубогун сегизинчи жолу жеңип алды.

 Катышуучу командалар 
РаундДатаОюндардын саныКлубдардын саныБиринчи15-июнь 2016816Экинчи22-23 июнь 20168161/829-июнь 2016
6-июль 20168161/46-июль 2016
3-август 2016481/27,9-август 2016
14-август 201624Финал 18-сентябрь 201621

 Биринчи раунд 
Сакалды жана Момбеков командалары Кыргызстан Кубогунун 1/32 финалында беттешмек, бирок, эки команда тең мелдештин Регламентинин талаптарын аткарбагандыгына байланыштуу андан четтетилди.

|-
| colspan="3" style="background:#fcc;"|15-июнь, 2016

|}

 Экинчи раунд 
Сакалды жана Момбеков командалары мелдештен алынгандан кийин Энергетик футбол клубу 1/8 финалга автоматтык түрдө чыкты. 

|-
| colspan="3" style="background:#fcc;"|22-июнь, 2016

|-
| colspan="3" style="background:#fcc;"|23-июнь, 2016

|}
* - Ала-Бука командасы катышуучу оюнчулардын тизмесинде жок оюнчуну оюнга киргизгени үчүн мелдештен четтетилди. 

 1/8 финал Баткен, Кара-Суу жана Энергетик (Кара-Көл)''' командалары каржы маселесине байланыштуу мелдештен баш тартууга мажбур болушту.

|-
| colspan="3" style="background:#fcc;"|29-июнь, 2016

|}

 1/4 финал 

|-
| colspan="3" style="background:#fcc;"|6-июль, 2016

|-
| colspan="3" style="background:#fcc;"|3-август, 2016

|}

 1/2 финал 

|-
| colspan="3" style="background:#fcc;"|7-август, 2016

|-
| colspan="3" style="background:#fcc;"|9-август, 2016

|-
| colspan="3" style="background:#fcc;"|14-август, 2016

|}

 Финал 

 Дар 1 Абдуазиз МакхамовКор 4 Ильяз Алимов (кап.)Кор 27 Шухрат Рахманов Кор 14 Акрам Умаров Кор 3 Улугбек РыскуловЖК 21 Аброрбек КыдыралиевЖК 30 Одилжон АбдурахмановЖК 20 Улугбек МуминовЖК 17 Бакытбек МаматовЧаб 11 Максатбек Алимов Чаб 10 Алиа Силла Алмашуудагы оюнчулар:Дар 89 Вахиджан АкбаралиевКор 5 Нурсултан Атамурзаев Кор13 Тимур СултановЧаб 18 Владимир Верёвкин Башкы машыктыруучу (оюнчу-машыктыруучу): Бакытбек Маматов Дар 1 Валерий КашубаКор 3 Талант Самсалиев (кап.)Кор 22 Кайрат КөлбаевКор 30 Тамирлан КозубаевКор 17 Марат АджиниязовЖК 8 Ислам Шамшиев ЖК 7 Анатолий Власичев ЖК 19 Азиз СыдыковЖК 29 Авазбек Откеев Чаб 32 Усман Зейдин Ахмейе Чаб 25 Девид Тетте Алмашуудагы оюнчулар:Дар 16 Максим ЗинченкоКор 6 Адыл БекболотовКор 5 Курсанбек ШератовКор 31 Абдулайе Диаби ЖК 9 Бекжан СагынбаевЖК 14 Аман ТалантбековЧаб 11 Кайрат Жыргалбек уулу Башкы машыктыруучунун м.а.: Руслан Сыдыков

 Эскертмелер 

 Шилтемелер 
 Кыргызстан кубогу Кыргызстан футбол лигасынын сайтында 

2016
Кыргызстан
Категория:2016-жыл
Газават

Газават (Мухаммед пайгамбардын газаваты) — Мухаммед пайгамбардын өзү катышкан согуштар жана жүрүштөр. Ислам илимий булактарына таянганда Мухаммед пайгамбар өзү катышкан согуштардын жана жүрүштөрдүн саны жыйырма жети. Газаваттын негизги согуштары: Бадр (624), Үхуд (625), Азхаб (627), Бани Мусталик (627), Хайбар, Мута (629), Хунайн-Автас (630), Таиф (630) жана Тебук (630). согуштар. Бул салгылашууларда 139 мусулман жана 112 оппонент курман болду, бардыгы 251 адам. Мусулмандар акыры 630-жылы январь айында Меккени бошотушту.Саясий түшүндүрмө сөздүк. – Алматы, 2007. ISBN 9965-32-491-3 Газават согуштары, ошондой эле, жеңилген каршылаштарга жана туткундалган туткундарга каршы Пайгамбарыбыз башында турган мусулмандардын айкөлдүгү жана кечиримдүүлүгү менен белгилүү. Византия, Сасаниддер династиясы жана Таң падышалыгын тизесине бүктүргөн ушул мезгилдеги мусулмандардын согуштары ислам өлкөлөрүндө кеңири таралган Газават деп да аталат.Осман Кескиоглу. Акыркы Мухаммед пайгамбардын өмүр баяны. - Анкара, 1997

 Эскертмелер 

 Шилтемелер 
 Расмий сайты (Казак Уикипедиясы)

Категория:Ислам
Мурад Ражабов

Мурад Ражабов (1949—2023) — советтик жана өзбекстандык актёр, режиссёрРАДЖАБОВ Мурад ЯдгаровичРАДЖАБОВ Мурад Ядгарович. Өзбекстандын эл артисти

 Өмүр баяны
Мурад Ражабов 1949-жылы Ташкентте төрөлгөн. А.Н.Островский атындагы Ташкент театр-көркөм институтунун актёрдук факультетин бүтүргөн. Ал Мукими атындагы драма театрынын директору болуп иштеген.

Актёр узакка
созулган оорудан улам 2023-жылы апрелде 73 жашында көз жумган. 

 Тасмаграфиясы 

 Режиссёр 
 2000 — Паримомо
 2005 — Достор
 2008 — Достор 2
 2014 — Достор 3

 Булактар
Жахиль

Жахил жана жахилия (арап. орой киши, жапайы, сабатсыз) — сабатсыздык, карангылык, түркөйлүк деген мааниде. Ислам дини келгенге чейинки караңгы доордун аты, жахилия доорунда жашаган адамдарды атоочу термин. «Жахиль» термини орто кылымдарда ислам уламалар менен мусулман коомундагы динден танган адамдарды сүрөттөө максатында колдонулган. Радикалдык идеологиялардын заманбап түшүнүгүндө бул термин шариаттын талаптарын аткарбаган жана исламды тутпаган мусулмандарга жана жарандык коомго карата колдонулат. Исламдын канондук түшүнүгүндө мындай мусулмандар фасикун 1 (бузулгандар) деп аталышат.

Категория:Ислам
Кыргызстан Түрквизион ыр сынагында

Кыргызстан — Түрквизион ыр сынагына 2013-жылдан бери катышып келет.Сынакка мамлекеттин атынан алгачыкы жолу Чоро катышкан.Ал эми Кыргызстанга биринчи жеңишти Жийдеш Идирисова 2015-жылы ,Turkvizyon 2015 сынагында алып келген.
 

Катышуусу 

ЖылыӨткөрүлгөн ордуКатышуучуТилиЫрыФиналыБаллыЖарым финалы Баллы2013ЭскишехирЧоро http://eurovoix.com/2013/11/17/kyrgyzstan-coro-off-to-turkey/Кыргызча"Тоолук кыз" (Tooluk kyz)8183 Четтелилген2014КазанNon-StopКыргызча"Сезе бил" (Seze bil)419661902015 СтамбулЖийдеш ИдирисоваКыргызча"Ким билет" (Kim bilet)1194 Жарым финал болбогон2020СтамбулАйганыш АбдиеваКыргызча"Юпитер" (Yupiter)16176Четтелилген

Шилтемелер 
Категория:Түрквизион ыр сынагы
Анвар Чыңгызоглу

Анвар Чыңгыз оглу Фаражев — этнограф тарыхчы, азербайжандык таанымал журналист жана публицист. 

 Өмүр баяны 
Анвар Чыңгыз уулу Фаражов 1962-жылы чын куран (май) айынын 10синде Азербайжандын Жабраил районундагы Худаярлы айылында туулган.Сегиз классты айылдагы мектепте окуган. 1980-82-жылдары Орусиянын Хабаровск шаарында аскердик кызмат өтөгөн. 1990-ж. БДУнун журналист факультетин бүтүргөн.Эмгек жолун «Араз» гезитинде адабий кызматкер болуп иштөө менен баштаган. 1994-жылдан баштап Азербайжан улуттук телерадио корпорациясында кабарчы, баяндамачы, продюсер болуп иштеген. 

«Сой» журналында башкы редактор болгон. 

2012-15-жылдары, Азербайжан Этнография институтунда аспирантурада окуган.
800дөн ашуун илимий эмгектердин, анын ичинде бир нече ондогон монографиялардын, окуу китептердин автору.

 Илимий ишмердиги 
Этнология, этнография, тарых жаатында бир катар илимий эмгектер жарыялаган.Илимий макалалары чет өлкөлүк басылмаларда жарык көрүп келүүдө.

 Колдонулган адабият 
Категория:Азербайжан тарыхчылары
Категория:Этнографтар
Категория:Азербайжан филологдору
Категория:Публицисттер
Категория:Азербайжандын журналисттери
Категория:Инсандар:Азербайжан
Долбоор:Күндөр боюнча окуялар

__NOTOC__

{| width="100%" style="background:#FFFFFF; border:solid 1px #6cbed0;" cellspacing="0" cellpadding="10"
|-
| colspan="2" |

Башкы беттин , оң жактагы бөлүгүндө, жылнаама бөлүмү бар.Учурда жылнаама долбоору толук жетиштүү эмес.Сиз төмөнкү көрүнүш боюнча калып түзүп, долбоорго жардам бере аласыз.Колдонуу мисалы: (Калып:Бүгүн:01-1 → ) .Бүгүн - бул башкы баракка жылнаама бөлүмүнө шилтеме берет..01 - Жылдын биринчи айы (январь)..1 айдын биринчи күнү (1-январь).Төмөндөгү жадыбалда көргөзүлгөн.түзүлгөн калыптар көк түстө...Али түзүлө элек калыптар кызыл түстө.
+ Күндөр боюнча окуялар долбооруАйДата 123456789101112131415161718192021222324252627282930311234567891011121314151617181920212223242526272829123456789101112131415161718192021222324252627282930311234567891011121314151617181920212223242526272829301234567891011121314151617181920212223242526272829303112345678910111213141516171819202122232425262728293012345678910111213141516171819202122232425262728293031123456789101112131415161718192021222324252627282930311234567891011121314151617181920212223242526272829301234567891011121314151617181920212223242526272829303112345678910111213141516171819202122232425262728293012345678910111213141516171819202122232425262728293031
Апамды издеп

«Апамды издеп» — Режиссёр Руслан Акундун көркөм тасмасы.Тасманын бет ачаары: Кыргызстанда 9-февраль, 2017 , Казакстанда 16-февраль, 2017, АКШда — апрель 2017

Башкы каармандардын образында: Азамат Уланов, Тауекел Мусилим, Майкл Мапонго.Жана ошондой эле анда кыргыз актёрлорунан Марат Козукеев, Жеңишбек Майрамбек уулу

 Мазмуну 
Баш каарман, балдар үйүнүн тарбиялануучусу, он эки жаштагы Азаматтын тагдыры жетим балдардын типтүү тагдырына көп окшой бербейт. Антистандарт ойлонгон, антистандарт жашаган, антистандарт жөндөмдөргө ээ антистандарт баланын антистандарт окуясы... Комедия менен драматизм, социалисттик лагерден бошонсо да аң-сезими социализмде кала берген жетекчилер... Укмуш эске ээ Азамат апасынын элесин такыр эстей албайт. Азаматты балдар үйүнүн алдына таштап кеткен адам “Баланын апасы Америкада” деген жазуу калтырган болот.Өзгөчө эс тутумга ээ, акылдуу баланын апасын издөө кыялы көрсөтүлөт. Бир топ кыйынчылыктарды башынан өткөргөн каарман бир күнү Голливудга апасын издеп сапарга аттанат. Бейтааныш эл, бөтөн жерге эч бир таанышы жок барган кичинекей каарманды тагдырдын түрдүү сыноосу, күтүлбөгөн окуялар жана америкалык жашоочулар менен кызыктар күтүп турган болот.Ошол бир сүйлөмдү илинчек кылып, айла амал менен амрикага барып калат.Жашоодо эмне маанилүү, акчабы же ата-эне, достукпу, мына ушундай жана башка идеяларды камтыйт.

 Каармандарда 

 Тасманын тартылышы 
 Шилтемелер 
 

Категория:Кыргызстандын комедия тасмалары
Категория:Кыргызстандын драма тасмалары
Категория:2017-жылдагы тасмалар
Категория:Руслан Акундун тасмалары
Бакыт Төрөбаев

Бакыт Төрөбаев 1973-жылы 5-апрелде Жалал-Абад шаарында туулган. Жогорку билимдүү. 1999-жылы Кыргыз мамлекеттик улуттук университетинин экономика факультетин финансы жана кредит адистиги боюнча бүтүргөн. Эмгек ишмердүүлүгүн 1995-жылы АЗС курууга жана күйүүчү-майлоочу майларды сатып өткөрүүгө адистешкен өндүрүштүк-коммерциялык “Жамиля жана К” фирмасында директор болуп иштөөдөн баштаган.

1998-1999-жылдары айыл чарба продукциясын өндүрүүчү “Азия-Сузак” дыйкан чарбасынын төрагасы, ал эми 2000-2007-жылдары “Мариям” ун комбинатынын башкы директору болуп эмгектенген.
2007-2009-жылдары Бакыт Төрөбаев IV чакырылыштагы Кыргыз Республикасынын Жогорку Кеңешинин депутаты, 2009-2010-жылдары Кыргыз Республикасынын Өзгөчө кырдаалдар министри болгон.
2010-жылы “Республика” саясий партиясынын тизмеси боюнча V чакырылыштагы Кыргыз Республикасынын Жогорку Кеңешинин депутаты болуп шайланган.
“Республика” парламенттик фракциясынан Жогорку Кеңештин төрагасынын орун басары, 2013-жылдын мартынан баштап “Өнүгүү-Прогресс” депутаттык тобунун лидери болгон.
2015-жылдан тарта "Өнүгүү-Прогресс" саясий партиясынын тизмеси боюнча Жогорку Кеңештин VI чакырылышынын депутат
 Шилтемелер 
Категория:Кыргыз Республикасынын Жогорку Кеңешинин VI чакырылышынын депутаттары
Категория:Кыргыз Республикасынын Жогорку Кеңешинин IV чакырылышынын депутаттары
Түркмөнстандын 2017-жылдагы Президенттик шайлоосу

Түркмөнстандын Президенттик шайлоосу — 2017-жылдын, 12-февралында өтүп. Президенттикке 9 талапкер ат салышкан. Өлкө аймагында 2,5 миңден ашуун добуш берүү участкалары иш алып барышып. Чет мамлекеттерде 39 добуш берүү участкасы ачылган. Жергиликтүү убакыт боюнча саат 13.00дө шайлоочулардын 74 пайызы добуш берүүгө катышкан. Добуш берүү саат 19:00дө (+6) токтотулат.

Шайлоого Түркмөнстандын азыркы президентинен Гурбангулы Бердымухамедовдонсырткары Өнөр жай жана өндүрүүчүлөр партиясынан Бекмырат Аталыев, Агрардык партиядан Дурдыгылыч Оразов жана жарандардын демилгечи тобунан алты талапкер катышкан. Өлкөнүн жаңы Конституциясына ылайык, президент 7 жылдык мөөнөткө шайланат.
Талапкерлер
Шайлоонун жүрүшү
Шайлоонун жыйынтыгы
Шилтемелер

Категория:Түркмөнстандын Президенттик шайлоолору
Категория:2017-жылдагы шайлоолор
Рахман Разыков

Рахман Разыков (1955-2021) — Кыргызстандын маданиятына эмгек сиңирген ишмер, белгилүү куудул, сатирик 
Өмүр баяны 
Рахман Разыков 1955-жылы 12-майда Ош облусунун Кара-Суу районунун Таширов колхозунда, азыркы Савай айылында туулган.

Куудул "Таң жылдызы" “Бешилик”, “Беш кемпир", “Беш тапан” сыяктуу бир канча топторду негиздеген. Сатирадан тышкары ыр дагы жазганы белгилүү.

Разыков чыгармачылыктан тышкары саясий көз карашын да активдүү билдирип турган. Ал катышкан “Ар бир айдын алтысы”, “Ортодо турса үч пахан, оңолмок элек биз качан” сыяктуу концерттерде бийликтеги адамдар тамашага салынып, сындалчу.

Разыков ушул жылдын январь айында “Ордодо турса үч пахан, оңолмок элек биз качан” аттуу концертине бийлик бут тосуп, Улуттук коопсуздук боюнча мамлекеттик комитет (УКМК) аларды суракка чакырганын билдирип чыккан.

Ал бир канча жолу Жогорку Кеңештин депутаттыгына талапкерлигин койгон. Соңку парламенттик шайлоодо “Бүтүн Кыргызстан” саясий партиясынын тизмеси (22) менен шайлоого барган.

Рахман Разыков 2021-жылы 7-июнда пневмониядан дүйнөдөн кайтты. Артында үч уул, үч кызы калды.
Тасмаграфиясы 
Эскермелер 
Шилтемелер